पहले मुकाबले में चेन्नई के खिलाफ घुटने में लगी थी चोट
Ken Williams Out of IPL 2023 Season Due to Injury During First Match Against Chennai Super Kings गुजरात टाइटंस के लिए पहले मुकाबले के बाद अच्छी खबर नहीं है। टीम के दिग्गज बल्लेबाज केन विलियमसन चोट के कारण पूरे सीजन से बाहर हो गए हैं।
IPL के पहले मुकाबले के बाद ही गुजरात टाइटंस को बड़ा झटका लगा है। टीम के स्टार प्लेयर केन विलियमसन घुटने की चोट की वजह से IPL से बाहर हो गए हैं। फ्रैंचाइज गुजरात टाइटंस ने रविवार को इसकी जानकारी दी। 
गुजरात टाइटंस के डायरेक्टर ऑफ क्रिकेट विक्रम सोलंकी ने कहा कि, टूर्नामेंट से उन्हें इतनी जल्दी जाते देख बुरा लग रहा है। आशा है कि वह जल्द ठीक हो जाएंगे। केन चोट की वजह से अब वापस अपने देश न्यूजीलैंड लौटेंगे जहां वे आगे का असेसमेंट कराएंगे। 
शुक्रवार को IPL के पहले मुकाबले में चेन्नई सुपर किंग्स के खिलाफ बाउंड्री लाइन पर कैच लेने की कोशिश में विलियमसन चोटिल हो गए थे। उनके दाएं घुटने में चोट लगी है। दूसरी पारी में चोट के कारण विलियमसन ने बल्लेबाजी भी नहीं की। उनकी जगह इम्पैक्ट प्लेयर के रूप में साई सुदर्शन आए थे।
टीम के प्लेयर उठा कर ड्रेसिंग रूम में ले गए
13वें ओवर की तीसरी बॉल गुजरात के जोशुआ लिटिल ने शॉर्ट पिच फेंकी। चेन्नई के गायकवाड ने शॉट खेला, बॉल मिड-विकेट की ओर गई। बाउंड्री पर खड़े विलियमसन ने जंप मारकर कैच लेने की कोशिश की। विलियमसन ने छक्का तो नहीं होने दिया, लेकिन अपना घुटना इंजर्ड करा लिया।
फिजियो और टीम के बाकी प्लेयर्स उन्हें मैदान से उठाकर ड्रेसिंग रूम में ले गए। वह मैच में फिर फील्डिंग और बैटिंग करने नहीं उतरे। उनकी जगह गुजरात ने साई सुदर्शन को इम्पैक्ट प्लेयर के रूप में शामिल किया और उन्ही से बैटिंग भी कराई। इस इंजरी के वक्त चेन्नई का स्कोर 120/3 था।
केन विलियमसन के IPL में 18 अर्धशतक 
केन विलियमसन ने IPL में 2015 में डेब्यू किया था। इसके बाद उन्होंने टूर्नामेंट में 77 मैच खेले और 18 अर्धशतक जमाए हैं।
